Besvar én av oppgavene. 
Du kan velge mellom oppgavene innen alle språk/litteraturområdene.

Hebraisk:
1) 	Gjør rede for de viktigste etappene (periodene) i språk og litteraturutviklingen.
2) 	Drøft hvordan politiske konflikter er gjenspeilet i den moderne hebraiske litteratur.

Tyrkisk:
3) 	Hvordan har "møtet med Vesten" påvirket den tyrkiske litteraturen. Velg enten poesi- eller prosagenren for din drøftelse.

4) 	Den tyrkiske litteratur har både språklig og tematisk vært sterkt påvirket av persisk språk og litteratur. I hvilken grad er denne påvirkningen synlig også i moderne tyrkisk litteratur?

Persisk:
5) 	Redegjør for den europeiske innflytelsen på den moderne persiske litteraturen.
6) 	Gjør rede for de viktigste etappene (periodene) i språk- og litteraturutviklingen.

Arabisk:
7)	Drøft hvordan politiske konflikter er gjenspeilet i litteraturen du legger opp. Bruk minst to forskjellige litterære eksempler.

8) 	Hvordan har 'møtet med Vesten' påvirket moderne arabisk litteratur - dens genre og tema?

Skriv øverst på besvarelsen din hvilke litteraturer (og eventuelt hvilket fordypningsemne) du legger opp.

FRIST: Oppgaven leveres i 2 - TO - eksemplarer på ekspedisjonskontoret i 4. etasje P.A. Munchs hus mellom kl. 12.30 og 15. Leveringer etter dette tidspunkt vil bli avvist.

Besvarelsens omfang skal være ca. 5 sider - totalt ca 1500 ord, inkludert referanser. Besvarelsen skal være maskinskrevet med Times New Roman, 12 pkt. skriftstørrelse og 1,5 linjeavstand, marger på ca. 2,5 cm. 

Besvarelsen påføres: 
•	kandidatnummer (hentes fra StudentWeb) – ikke navn.
•	MØNA1300
•	V 2005 
Hver oppgave stiftes øverst i venstre hjørne.

Husk også å legge ved ett eksemplar av utfylt "obligatorisk erklæring vedr. fusk" som kan lastes ned fra denne nettadressen: http://www.hf.uio.no/studier/eksamensplan/obligerklaering.html. (kan også fås på ekspedisjonskontoret ved innlevering)

Litteraturreferanser skal føres opp enten i parantes i teksten eller i fotnoter, for eksempel slik:  (Smith 1997:55) / 1Smith 1997:55. Det skal inkluderes en litteraturliste på slutten av oppgaven, hvor referansene føres opp som følger:
for artikler:  Forfatter (år): ”artikkelens tittel”, tidsskriftets eller bokas tittel, vol.nr., sider, utgivelsessted (bare for bøker).
for bøker:  Forfatter (år): bokas tittel, utgivelsessted.

Sensur og muntlig: Resultatet fra skriftlig eksamen blir kunngjort på instituttets oppslagstavle i 4. etasje P.A. Munchs hus 31. mai ca. kl. 14. Eksamenskommisjonen kan innkalle kandidater til muntlig eksamen. Melding om muntlig blir kunngjort samtidig med resultatet fra skriftlig eksamen. Liste med navn over kandidater som skal prøves i muntlig blir hengt opp på instituttets oppslagstavle i 4. etasje.